Eesti Arhitektide Liidu tänane eestseisus ega juhatus, samuti Eesti Arhitektuurikeskuse juhatus ega nõukogu pole arutanud EALi või EAK kolimist arhitektuurimuuseumi majja, nagu väidab Karin Hallas-Murula oma sõnavõttudes (EALi eestseisuse protokollid on avaldatud EALi teatajates). Endine  muuseumi juht peaks teadma, et isiku või tema tegevuse kohta ebaõigete andmete avaldamine või faktilist laadi andmete mittetäielik või eksitav avaldamine on õigusvastane. Kui eelmainitud artikleid käsitleda üksnes autori subjektiivse vaatenurgana, ei peaks kultuurileht olema sellise mittetõese info avaldamise koht.    Peeter Pere, EALi esimees  Ülar Mark, EAK juhataja